Document ID: 32000R1611

Title and Content:
Κανονισμός (ΕΚ) αριθ. 1611/2000 της Επιτροπής της 24ης Ιουλίου 2000 για την προσαρμογή των γεωργονομισματικών αντισταθμιστικών ενισχύσεων που χορηγήθηκαν στη Δανία Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 2799/98 του Συμβουλίου, της 15ης Δεκεμβρίου 1998 για τη θέσπιση του γεωργονομισματικού καθεστώτος του ευρώ(1), και ιδίως το άρθρο 9, Εκτιμώντας τα ακόλουθα: (1) Για τα διάφορα κράτη μέλη, το ανώτατο ποσό της αντισταθμιστικής ενίσχυσης που προκύπτει από τον συντελεστή μετατροπής του ευρώ σε μονάδες εθνικού νομίσματος ή τις ισοτιμίες που εφαρμόζονται από την 1η Ιουλίου 1999 έχει καθοριστεί από τον κανονισμό (ΕΚ) αριθ. 1639/1999 της Επιτροπής(2). (2) Ο κανονισμός (ΕΚ) αριθ. 2799/98 καθορίζει, στο άρθρο 5 παράγραφος 4, ότι το ανώτατο ποσό της αντισταθμιστικής ενίσχυσης μειώνεται ή ακυρώνεται σε συνάρτηση με την επίπτωση στο εισόδημα της εξέλιξης των συναλλαγματικών ισοτιμιών που διαπιστώθηκαν την πρώτη ημέρα της δεύτερης και τρίτης δόσης. (3) Η ισοτιμία που εφαρμόζεται σε ορισμένες απευθείας ενισχύσεις που έχουν ως γενισιουργό αίτιο την 1η Ιουλίου 2000 έχει καθοριστεί από τον κανονισμό (ΕΚ) αριθ. 1577/2000 της Επιτροπής(3). Η ισοτιμία που καθορίστηκε για τη δανική κορόνα εμφανίζει υποτίμηση του νομίσματος αυτού και πρέπει, συνεπώς, να μειωθεί το ποσό της δεύτερης δόσης της αντισταθμιστικής ενίσχυσης για τη Δανία. (4) Τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχείρισης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Τα μειωμένα ποσά της δεύτερης δόσης της αντισταθμιστικής ενίσχυσης για τη Δανία που προκύπτουν από τα ανώτατα ποσά της πρώτης δόσης που προβλέπονται από τον κανονισμό (ΕΚ) αριθ. 1639/1999, περιλαμβάνονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 24 Ιουλίου 2000.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 130
5283
122
2106
6332
911
2200
2486
2443

EuroVoc IDs (Expanded): 130
5283
122
2106
6332
911
2200
2486
2443

Dataset Source: meu

Split: train